源山主求贊頂相
作者：釋如淨
朝代：宋

paragraphs: 箇是淨慈毛和尚，口言禍福有定當。
逐日隨緣去赴齋，是謂兩脚功德藏。
彫裝千佛，布砌兩廊。
判斷一切魍魎鬼，主管五百羅漢堂。
至於修橋造路，與夫浴主街坊。
聞一切善事如蠅見血，聞一切惡事似蟹落湯。
有時隨摟搜，若萬回老子懽喜。
有時放歇蹶，若布袋和尚顛狂。
得一文錢不曾落地，合十爪掌常乃謝天。
只一味朴直，無些子壒塵。
所以打動好事檀那，畫出這般面觜。
且道如何比擬，八月十五中夜凉，一輪月照西湖水。